El projecte “Ciudades de Luz” seleccionat per a optar a la Copa España Creativa 2019
01 de març 2019

![](/media/10xpinld/013-img-20190228-wa0008.jpg)  

El projecte “Ciudades de Luz”, presentat per la companyia de teatre local Teatres de la Llum, ha sigut seleccionat per a optar a la Copa España Creativa 2019, guardó que distingix els projectes culturals més innovadors i creatius en l'àmbit nacional. En este projecte de Teatres de la Llum, en el qual també participa l'Ajuntament de Sagunt, es resumix el treball de la llum com a vehicle social, cultural i integrador que durant anys porta treballant la companyia amb este llenguatge de llums i ombres.

El jurat estarà compost per personalitats de la cultura de la talla de l'escriptora Espido Freire, l'arquitecta Carmen Pinós o el vicepresident del Consejo Internacional de Monumentos y Sitios (ICOMOS) a Espanya, Jordi Tresserras.

L'ICOMOS ha sigut l'encarregat de seleccionar els 18 projectes finalistes entre tots els presentats a la convocatòria pública, valorant de forma molt positiva l'innovador projecte de “Ciudades de Luz” i el seu treball de recerca i integració i la didàctica, divulgació i difusió del llenguatge del teatre d'ombres tant en l'àmbit professional com en  l'educatiu.​

![](/media/rcobx2am/013-50_c_iluminarte.jpg)  

“Ciudades de Luz”, engloba els 2 projectes que ha generat la companyia Teatres de la Llum i que organitza i finança l'Ajuntament de Sagunt: Il·luminAR-TE i AVoramar, és a dir, el Festival de Teatre de Llum i Ombres Il·luminAR-TE, amb la regidoria de Joventut, i la companyia de teatre d'Ombres amb actors i actrius amb discapacitat intel·lectual AVoramar, amb la regidoria de Serveis Socials.

El jurat ha valorat la importància d'Il·luminAR-TE per aconseguir reconéixer Sagunt com una ciutat de projecció cultural en l'àmbit nacional i internacional per crear un festival únic a Espanya dedicat al teatre que en 4 anys s'ha convertit en un referent del teatre d'ombres. I també per creure en el teatre d'ombres com a ferramenta de comunicació i integració, creant AVoramar; una companyia de teatre d'ombres amb diversos objectius destacant la possibilitat de visibilitzar un col·lectiu i fomentar la seua integració en la vida social i cultural de la ciutat.​ 

![](/media/ilknugi5/013-img-20190301-wa0004.jpg)  

Tots dos projectes han destacat per la contínua creació de cultura a la ciutat i la seua repercussió en la vida cultural per als seus ciutadans. Cal assenyalar que Vicent Ortolà i Mariola Ponce seran els encarregats de presentar els projectes a Lleida juntament amb els altres finalistes.

  

Teatres de la Llum ha sigut convidat a participar en la Gala d'Espanya Creativa que clausurarà este Fòrum de ciutats i territoris, i realitzaran 5 intervencions amb la música en directe del músic i compositor Juan Antonio Simarro i de la pianista Adriana Gómez Cervera.

*   [](http://www.facebook.com/sharer.php?u=https://aytosagunto.es/va/actualitat/el-projecte-ciudades-de-luz-seleccionat-per-a-optar-a-la-copa-espana-creativa-2019/ "Facebook")
*   [](http://twitter.com/share?url=https://aytosagunto.es/va/actualitat/el-projecte-ciudades-de-luz-seleccionat-per-a-optar-a-la-copa-espana-creativa-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-ciudades-de-luz-seleccionat-per-a-optar-a-la-copa-espana-creativa-2019/ "Linked In")
*   [](mailto:?body=https://aytosagunto.es/va/actualitat/el-projecte-ciudades-de-luz-seleccionat-per-a-optar-a-la-copa-espana-creativa-2019/)